Diari Oficial de la Generalitat Valenciana


Sumari del DOGV 3675, del 27-01-2000 (2000/321)

Edicte de regulació i actualització de la situació jurídica dels òrgans de govern o patronat de les fundacions Zaragoza Fuster i altres.
----------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/321


Organisme emissor
:   Conselleria de Justícia i Administracions Públiques

Tipus de document
:   Anunci

Edicte de regulació i actualització de la situació jurídica dels òrgans de govern o patronat de les fundacions Zaragoza Fuster i altres. [2000/X321]
  
Als efectes de regularitzar i actualitzar la situació jurídica dels òrgans de govern o patronat de les fundacions que a continuació es relacionen, es requereix els designats patrons d'aquestes perquè, en el termini de 10 dies comptats a partir del dia següent al de la publicació del present edicte, a l'empara d'allò que s'ha disposat en l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifesten de forma expressa la seua voluntat d'acceptar o no acceptar el càrrec de patró de les citades fundacions.
  
1. Fundació Zaragoza Fuster, inscrita en el Registre de Fundacions de la Comunitat Valenciana amb el núm. 3(A), els designats a ser patrons són: el president de la Diputació Provincial d'Alacant; el caixer en metàl·lic del Banc d'Espanya a Alacant; l'alcalde de Benidorm; senyor Antonio Pérez Fuster i senyor Miguel Linares Barceló.
  
2. Fundació doctor Ignacio Tarazona Blanch, inscrita en el Registre de Fundacions de la Comunitat Valenciana amb el núm. 10(V), els designats a ser patrons són: el rector de la Universitat de València; el degà de la Facultat de Dret; el degà de la Facultat de Medicina; el degà de la Facultat de Ciències; el degà de la Facultat de Filosofia i Lletres; senyor Vicente Martín Ortells; senyor Efrén Aleixandre Ferrándiz.
  
3. Fundació Laboral de Trànsit Exterior, Empreses Navilieres, Consignatàries de Vaixells, Agents de Duanes, Transitaris i Empreses Estibadores, inscrita en el Registre de Fundacions de la Comunitat Valenciana amb el núm. 239(V), són els designats a ser patrons: l'Assemblea General de Treballadors d'Empreses Membres(Associació Naviliera Valenciana, el Col·legi d'Agents de Duanes i ATEIA).
  
4. Fundació Patricio Zammit Gallud, inscrita en el Registre de Fundacions de la Comunitat Valenciana amb el núm. 13(A), són els designats a ser patrons: l'alcalde, el rector, el jutge de Torrevieja, i dues persones més elegides pel rector d'aquesta localitat.
  
5. Fundació Asil de Pàrvuls de l'Excm. Marqués de Campo, inscrita en el Registre de Fundacions de la Comunitat Valenciana amb el núm. 22(V); són els designats a ser patrons: l'arquebisbe de València; l'alcalde de València; persona a qui corresponga el títol de marqués de Campo.
  
6. Fundació Francisco Mahiques Villagrasa, inscrita en el Registre de Fundacions de la Comunitat Valenciana amb el núm. 63(V), són els designats a ser patrons: el rector de Castelló de Rugat; el rector de Salem; el rector d'Aielo de Rugat.
  
7. Fundació Sant Josep, inscrita en el Registre de Fundacions de la Comunitat Valenciana amb el núm. 214(V), són els designats a ser patrons: el canonge de la catedral de València, senyor Félix Ivancos Montaguz i, si no, els rectors de Carcaixent i la Pobla Llarga, en unió de l'arquebisbe de la diòcesi.
  
8. Fundació Casa d'Ensenyança de Xiquetes Fundació Majoral, inscrita en el Registre de Fundacions de la Comunitat Valenciana amb el núm. 63(V), són els designats a ser patrons: l'Ajuntament de València.
  
9. Fundació Obra Pia del Sr. José Lajara, inscrita en el Registre de Fundacions de la Comunitat Valenciana amb el núm. 166(V), 10. Són els designats a ser patrons: el vicari de Cor de l'Església de Sant Martí.
  
10. Fundació Congregació de Mares Desemparades de Sant Josep de la Muntanya, inscrita en el Registre de Fundacions de la Comunitat Valenciana amb el núm. 60(V), són els designats a ser patrons: la Congregació.
  
11. Fundació Carolina Álvarez. Patronat de Beneficència i Instrucció, inscrita en el Registre de Fundacions de la Comunitat Valenciana amb el núm. 57(V), són els designats a ser patrons: l'arquebisbe de València; el rector del Reial Col·legi del Corpus Christi de València; el síndic del Reial Col·legi del Corpus Christi de València, i uns altres dos patrons nomenats pels anteriors.
  
12. Fundació Santo Rosario, inscrita en el Registre de Fundacions de la Comunitat Valenciana amb el núm. 38(c), són els designats a ser patrons: el rector de la parròquia de Santa Àgata, i quatre persones més; consten en el Registre els següents: senyor José Antonio Benavent Duart, senyor Rafael Martínez, senyor José María Escusa Moya, senyor José María Lidón Benajas i senyor José María Gómez Martínez.
  
A aquests efectes, podrà manifestar la seua voluntat mitjançant escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, el Registre d'Entrada de la qual té la seu a València, carrer Historiador Chabàs, núm. 2, sense perjuí que amb posterioritat es formalitze la seua acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb firma legitimada per notari, o mitjançant compareixença realitzada a l'efecte en el Registre de Fundacions). Dites acceptacions s'hauran de remetre a aquest Protectorat (excepte en l'últim supòsit) amb dues còpies autoritzades o legitimades (no simples) del document que incloga l'acceptació. Les acceptacions efectuades s'inscriuran en el Registre de Fundacions mitjançant resolució motivada.
  
En cas que, transcorregut el termini assenyalat, no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec de patró per al qual va ser nomenat d'acord amb les disposicions reguladores de la institució. Igualment, se li comunica que el Protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé, procedir a la seua extinció i posterior liquidació.